Петя Дубарова
Поете, многогърб като камила…

chitanka.info

На Христо Фотев

Поете, многогърб като камила,

пустинята от хора премини,

товара си безценен с няма сила

спаси и непокътнат съхрани,

че рухнеш ли от жажда и умора

сред пътя, няма кой да ти прости,

поклон човекът няма да ти стори

от слабост, от жестокост ли? Но ти

товара си спасил, достигаш почва.

Спасен си, мъченико Дон Кихот!

Едва сега, обреченико, почва

той — истинския твой живот!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.